el el el el el el el el el el el el el el el el el en el el el el el el el el el el el el el el en el fr en el fr en el el el el el en ru en it en el oc en el el el el el el el el el el el el el el el el el el el el el el el el en sv en de fr fr en de en en en ja it fr de fr fr fr de fr en en de en de nb ja en fr sv en fr fr en fr de en de en en de sv en de en el oc fr el el el el el el el el el el el el el el el el el el el el el el el el el el uk el el el el el el el el el el el el el el el el el el el el el el uk el el el el el el el el el el el el el
Ο Χουσεΐν Σαΐντ Μοχάμεντ (αραβικά: حسين سعيد محمد , γεννήθηκε 21 Ιανουαρίου 1958) είναι Ιρακινός πρώην ποδοσφαιριστής που αγωνιζόταν ως κεντρικός επιθετικός. Είναι πρώτος σκόρερ όλων των εποχών της εθνικής ομάδας της χώρας του και στους κορυφαίους του κόσμου με 78 διεθνή γκολ.[1][2] Διετέλεσε πρόεδρος της Ποδοσφαιρικής Ομοσπονδίας του Ιράκ το διάστημα 2004–11.[3]
21 Ιανουαρίου 1958 (1958-01-21) (64 ετών)
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
Με την εθνική ομάδα κάτω των 20 ετών συμμετείχε για πρώτη φορά στο Πρωτάθλημα Νέων της Ασιατικής Συνομοσπονδίας Ποδοσφαίρου το 1975, στο οποίο το Ιράκ μοιράστηκε τον τίτλο με το Ιράν με τον τελικό να λήγει με 0–0. Στην επόμενη διοργάνωση του 1976, σκόραρε τέσσερα γκολ στον πρώτο αγώνα του Ιράκ με αντίπαλο τη Σρι Λάνκα και ήταν ο πρώτος σκόρερ της διοργάνωσης με 7 γκολ. Το Ιράκ αποκλείστηκε στον προημιτελικό, απέναντι στη Βόρεια Κορέα.[9][10]
Ο Σαΐντ κλήθηκε για πρώτη φορά στην εθνική ομάδα, σε ηλικία 18 ετών κάνοντας το ντεμπούτο του στις 5 Σεπτεμβρίου 1976 σε φιλικό αγώνα με αντίπαλο τη Σαουδική Αραβία (αποτέλεσμα 0–0).[11] Η παρουσία του στην εθνική του Ιράκ συνδυάστηκε με την καλύτερη περίοδο στην ιστορία του αθλήματος στη χώρα. Το Ιράκ κατέκτησε το Πρωτάθλημα Νέων της Ασίας το 1977, όπου ο Σαΐντ σημείωσε το νικητήριο γκολ στον τελικό, με κεφαλιά στο 90ο λεπτό, με αντίπαλο το Ιράν στη νίκη με 4–3 στην Τεχεράνη. Ο Σαΐντ ήταν επίσης ο πρώτος σκόρερ της διοργάνωσης με 9 γκολ.[12] Στις 17 Ιουλίου 1977 σημείωσε το πρώτο του γκολ με την ομάδα των ανδρών 8 λεπτά από την έναρξη, όταν σκόραρε στη νίκη του Ιράκ με 5–0 επί της Ταϊλανδης.[11]
Στους Ασιατικούς Αγώνες του 1978, σημείωσε ένα γκολ στη νίκη του Ιράκ με 2–0 επί της Κίνας στη φάση των ομίλων. Στη φάση των ημιτελικών των ομίλων σημείωσε άλλα δύο αλλά το Ιράκ κατετάγη τελικά τέταρτο.[11][13] Ήταν επίσης μέρος της ομάδας στρατιωτικής εθνικής ομάδας ποδοσφαίρου του Ιράκ που κέρδισε το Παγκόσμιο Στρατιωτικό Πρωτάθλημα CISM 1979 στην Πόλη του Κουβέιτ. Σκόραρε ένα γκολ με αντίπαλο την Αυστρία στη νίκη με 4–0, σημείωσε άλλο ένα γκολ στη μεγάλη νίκη του Ιράκ με 5–0 επί του Μπαχρέιν στη φάση των ομίλων. Σκόραρε στον ημιτελικό αγώνα με το Κουβέιτ στο τελικό 2–0. Ευστόχησε επίσης το πρώτο πέναλτι του Ιράκ στη διαδικασία των πέναλτι, στον τελικό, εναντίον της Ιταλίας μετά από ισοπαλία 0–0. Το Ιράκ κέρδισε με 4–3 στα πέναλτι και κατέκτησε το κύπελλο.[14] Η πρώτη εμφάνιση του Σαΐντ στο Κύπελλο Αραβικού Κόλπου ήταν στη διοργάνωση του 1979 στη Βαγδάτη. Στον πρώτο αγώνα του Ιράκ, κόντρα στο Μπαχρέιν, σημείωσε χατ τρικ.[15] Σκόραρε επίσης τα δύο γκολ του Ιράκ στη νίκη του επί του Κατάρ,[16] σημείωσε ένα γκολ στην συντριπτική νίκη με 5–0 επί των Η.Α.Ε.[17] και σημείωσε ένα σούπερ χατ τρικ στη νίκη 7–0 επί του Ομάν.[18] Το Ιράκ κατέκτησε το κύπελλο αφού τερμάτισε στην πρώτη θέση με 12 βαθμούς, σπάζοντας το σερί του Κουβέιτ από την διοργάνωση του 1970. Ο Σαΐντ έγινε επίσης ο πρώτος σκόρερ της διοργάνωσης με 10 γκολ, επίδοση που παραμένει ακατάρριπτο ρεκόρ στη διοργάνωση.[19][20]
Στους Ολυμπιακούς Αγώνες του 1980 στη Μόσχα, ο Σαΐντ σημείωσε ένα μόνο γκολ με αντίπαλο την Κόστα Ρίκα και το Ιράκ κατέλαβε την καλύτερη θέση στην ιστορία του (5η).[21][22] Το 1982 οδήγησε το Ιράκ να κερδίσει το πρώτο χρυσό μετάλλιο στους Ασιατικούς Αγώνες στο Νέο Δελχί. Στον πρώτο αγώνα του Ιράκ, σημείωσε ένα γκολ στην εύκολη νίκη με 4–0 επί της Μιανμάρ. Σκόραρε επίσης δύο γκολ στη νίκη του Ιράκ με 3–0 εναντίον του Νεπάλ. Στις 3 Δεκεμβρίου, ο τελικός αγώνας διεξήχθη μεταξύ του Ιράκ και του Κουβέιτ, όπου ο Σαΐντ χάρισε το χρυσό μετάλλιο στο Ιράκ, όταν σημείωσε το νικητήριο γκολ στο 82ο λεπτό του αγώνα.[23]
Το Ιράκ κατέκτησε το δεύτερο Κύπελλο Αραβικού Κόλπου στην έκδοση του 1984 στη Μασκάτ του Ομάν. Στις 28 Μαρτίου διεξήχθη ο τελικός αγώνας μεταξύ του Ιράκ και του Κατάρ. Οι δύο ομάδες ήρθαν ισόπαλες σε όλα τα 90 λεπτά του αγώνα. Στην παράταση, το Ιράκ σημείωσε ένα γκολ και το Κατάρ ισοφάρισε, οδηγώντας τον αγώνα στα πέναλτι όπου το Ιράκ νίκησε με 4–3.[24] Ο Σαΐντ ήταν ο κορυφαίος σκόρερ του τουρνουά με 7 γκολ και έλαβε το βραβείο του καλύτερου παίκτη της διοργάνωσης.[19][25] Το Ιράκ προκρίθηκε για δεύτερη φορά στη σειρά στους Ολυμπιακούς Αγώνες του 1984 στο Λος Άντζελες, όπου ο Σαΐντ σημείωσε το μοναδικό γκολ του Ιράκ στον πρώτο αγώνα, με αντίπαλο τον Καναδά, στο 83ο λεπτό της ισοπαλίας με 1–1. Σκόραρε επίσης ένα γκολ στην ήττα του Ιράκ από τη Γιουγκοσλαβία με 4–2. Το Ιράκ αποκλείστηκε από τη διοργάνωση, αφού έφερε μία ακόμα ισοπαλία και έχασε τα άλλα δύο παιχνίδια.[26]
Ήταν αρχηγός του Ιράκ στα προκριματικά του Παγκοσμίου Κυπέλλου του 1986, παίζοντας 8 αγώνες και σημειώνοντας 8 γκολ, συμπεριλαμβανομένων τεσσάρων με αντίπαλο το Λίβανο σε δύο νίκες. Σκόραρε επίσης για το Ιράκ το νικητήριο τέρμα με αντίπαλο την Ιορδανία (αποτέλεσμα 3–2), που ήταν η 100η εμφάνισή του με την εθνική ομάδα. Σημείωσε δύο γκολ στην εκτός έδρας νίκη με 3–2 επί των Η.Α.Ε. στον αγώνα μπαράζ και προκρίθηκε στην τελική φάση της διοργάνωσης. Στις 4 Ιουνίου, έπαιξε στον πρώτο αγώνα του Ιράκ με αντίπαλο την Παραγουάη, όπου ηττήθηκαν με 1–0 και δεν αγωνίστηκε ξανά λόγω τραυματισμού.[11][27] Έκτοτε το Ιράκ δεν προκρίθηκε στο Παγκόσμιο Κύπελλο.
Ο Σαΐντ εμφανίστηκε σε όλους τους αγώνες του Ιράκ στα προκριματικά των Ολυμπιακών Αγώνων του 1988 και σημείωσε τέσσερα γκολ: τρία εναντίον της Ιορδανίας και ένα εναντίον του Κατάρ, επιτυγχάνοντας την πρόκριση στους Ολυμπιακούς Αγώνες για τρίτη συνεχόμενη φορά, όπου θα εθνική αποκλείστηκε ξανά από το φάση των ομίλων.[28] Το 1988 ήταν η πρώτη χρονιά όπου ο Σαΐντ δεν σκόραρε κανένα γκολ από το ντεμπούτο του το 1976. Το 1990 έκανε την τελευταία διεθνή του εμφάνιση σε αγώνα με το Κουβέιτ (1–1) για το Κύπελλο Αραβικού Κόλπου του 1990 συμπληρώνοντας 137 συμμετοχές και έχοντας πετύχει 78 γκολ.[11][29]
Μετά την αποχώρησή του από την ενεργό δράση υπήρξε για μικρό χρονικό διάστημα προπονητής στην Αλ Τάλαμπα. Παρέμεινε στο χώρο του ποδοσφαίρου, αρχικά ως μέλος της διοίκησης της Ποδοσφαιρικής Ομοσπονδίας του Ιράκ, κατόπιν ως μέλος του διοικητικού συμβουλίου της Ασιατικής Συνομοσπονδίας Ποδοσφαίρου (1996–98 και πάλι 2002–09), διοικητικό στέλεχος της FIFA για την επικοινωνία (2002–09) και πρόεδρος της Ποδοσφαιρικής Ομοσπονδίας της χώρας του (2004–11).[30][31] Το 2000 η IFFHS τον ψήφισε 25ο καλύτερο Ασιάτη ποδοσφαιριστή του 20ού αιώνα.[32]
Πρωτάθλημα Ιράκ (4) : 1980–81, 1981–82, 1985–86
Κύπελλο Stafford : 1984
Πρωτάθλημα AFC U-19 : 1977
Παγκόσμιο Στρατιωτικό Κύπελλο : 1979
Κύπελλο Αραβικού Κόλπου (2) : 1979 , 1984
Χρυσό μετάλλιο Ασιατικών Αγώνων : 1982
Πρώτος σκόρερ πρωταθλήματος Ιράκ (4) : 1980–81, 1982–83, 1984–85, 1985–86
Καλύτερος παίκτης Κυπέλλου Αραβικού Κόλπου : 1984
Πρώτος σκόρερ του Κυπέλλου Αραβικού Κόλπου (2) : 1979 , 1984
Πρώτος σκόρερ του Ασιατικού Πρωταθλήματος Κ-19 (2) : 1976 , 1977
IFFHS : 25ος καλύτερος ποδοσφαιριστής του 20ού αιώνα στην Ασία
Κατάλογος ποδοσφαιριστών ανδρών με 50 ή περισσότερα διεθνή γκολ
Κατάλογος κορυφαίων διεθνών σκόρερ ποδοσφαίρου ανδρών ανά χώρα
↑ «Iraq - Record International Players». Ανακτήθηκε στις 12 Ιανουαρίου 2022.
↑ «INTERNATIONAL OLYMPIC COMMITTEE : Most goals in international football: From Pele and Puskas to Cristiano and Sunil Chhetri». Ανακτήθηκε στις 1 Δεκεμβρίου 2021.
↑ «IRAQ LEGEND HUSSEIN SAEED RECALLS ARABIAN GULF CUP TRIUMPHS». Αρχειοθετήθηκε από το πρωτότυπο στις 12 Ιανουαρίου 2022. Ανακτήθηκε στις 12 Ιανουαρίου 2021.
↑ «فنجان قهوة مع لاعب القرن الأسطورة حسين سعيد». Ανακτήθηκε στις 12 Ιανουαρίου 2022.
↑ «للابداع معنى حسين سعيد». Ανακτήθηκε στις 12 Ιανουαρίου 2022.
↑ «Iraq - List of Topscorers». Ανακτήθηκε στις 12 Ιανουαρίου 2022.
↑ «كتب شكري محمود». Ανακτήθηκε στις 12 Ιανουαρίου 2022.
↑ CaBиH A. B. MиpoBoй фyTбoл: kTo ecTb kTo 2011: ПoлHaя эHциkлoпeдия. — M.: ЭkcMo, 2011. — C. 594. — ISBN 978-5-699-46575-0
↑ «Asian U-19 Championship 1976». Ανακτήθηκε στις 12 Ιανουαρίου 2022.
↑ «Asian U-19 Championship 1977». Ανακτήθηκε στις 12 Ιανουαρίου 2022.
↑ 11,0 11,1 11,2 11,3 11,4 «Hussein Saeed Mohammed - Century of International Appearances». Ανακτήθηκε στις 12 Ιανουαρίου 2022.
↑ «Asian U-19 Championship 1977». Ανακτήθηκε στις 12 Ιανουαρίου 2022.
↑ «Asian Games 1978». Ανακτήθηκε στις 12 Ιανουαρίου 2022.
↑ «1979 CISM World Military Championship - Match Details Iraq». Ανακτήθηκε στις 12 Ιανουαρίου 2022.
↑ «العراق 4 - 0 البحرين». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 12 Ιανουαρίου 2022.
↑ «العراق 2 - 0 قطر». Αρχειοθετήθηκε από το πρωτότυπο στις 4 Φεβρουαρίου 2018. Ανακτήθηκε στις 12 Ιανουαρίου 2022.
↑ «العراق 5 - 0 الإمارات». Αρχειοθετήθηκε από το πρωτότυπο στις 4 Φεβρουαρίου 2018. Ανακτήθηκε στις 12 Ιανουαρίου 2022.
↑ «العراق 7 - 0 عمان». Αρχειοθετήθηκε από το πρωτότυπο στις 4 Φεβρουαρίου 2018. Ανακτήθηκε στις 12 Ιανουαρίου 2022.
↑ 19,0 19,1 «Gulf Cup top scorers». Αρχειοθετήθηκε από το πρωτότυπο στις 13 Αυγούστου 2018. Ανακτήθηκε στις 12 Ιανουαρίου 2022.
↑ «Gulf Cup 1979 (in Iraq)». Ανακτήθηκε στις 24 Ιανουαρίου 2022.
↑ «FIFA : Olympic Football Tournament Moscow 1980». Ανακτήθηκε στις 12 Ιανουαρίου 2022.
↑ «Hussain Saeed». Ανακτήθηκε στις 12 Ιανουαρίου 2022.
↑ «Asian Games 1982». Ανακτήθηκε στις 12 Ιανουαρίου 2022.
↑ «العراق 4 - 3 قطر (ض ج)». Αρχειοθετήθηκε από το πρωτότυπο στις 4 Φεβρουαρίου 2018. Ανακτήθηκε στις 12 Ιανουαρίου 2022.
↑ «Stars made of Gold». Αρχειοθετήθηκε από το πρωτότυπο στις 13 Αυγούστου 2018. Ανακτήθηκε στις 12 Ιανουαρίου 2022.
↑ «FIFA : Olympic Football Tournament Los Angeles 1984». Ανακτήθηκε στις 12 Ιανουαρίου 2022.
↑ «World Cup 1986 qualifications». Ανακτήθηκε στις 12 Ιανουαρίου 2022.
↑ «FIFA : Olympic Football Tournament Seoul 1988». Ανακτήθηκε στις 12 Ιανουαρίου 2022.
↑ «International Goals: Players with 30 or More Goals». Ανακτήθηκε στις 28 Ιανουαρίου 2022.
↑ «حسين سعيد: آلة التسجيل العراقية». Αρχειοθετήθηκε από το πρωτότυπο στις 6 Οκτωβρίου 2014. Ανακτήθηκε στις 12 Ιανουαρίου 2022.